ddrg/super_eurlex huggingface dataset:
Sklep Sveta

z dne 19. decembra 2002

o sklenitvi Sporazuma v obliki izmenjave pisem med Evropsko skupnostjo in Kanado v skladu s členom XXVIII GATT 1994 za spremembo koncesij za žita, predvidenih v listi CXL ES, priloženi GATT 1994

(2003/253/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Svet je 26. julija 2002 pooblastil Komisijo, da v skladu s členom XXVIII GATT 1994 začne pogajanja, da se spremenijo nekatere koncesije za žita. V skladu s tem je Evropska skupnost 26. julija 2002 uradno obvestila WTO o svoji nameri, da spremeni nekatere koncesije v listi CXL ES.

(2) Komisija je pogajanja vodila ob posvetovanju z odborom, ustanovljenim s členom 133 Pogodbe in v skladu s pogajalskimi direktivami, ki jih je izdal Svet.

(3) Komisija je po pogajanjih s Kanado, članico WTO, ki jo zanimajo dobave v znatnem obsegu, sklenila Sporazum v obliki izmenjave pisem.

(4) Sporazum v obliki izmenjave pisem med Evropsko skupnostjo in Kanado je torej treba potrditi.

(5) Da se zagotovi popolna uporaba Sporazuma od 1. januarja 2003 in do spremembe Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], je treba Komisijo pooblastiti za sprejetje začasnih odstopanj od navedene uredbe.

(6) Ukrepe, potrebne za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [2] –

SKLENIL:

Člen 1

Sporazum v obliki izmenjave pisem med Evropsko skupnostjo in Kanado v skladu s členom XXVIII GATT 1994 za spremembo koncesij za žita, predvidenih v listi CXL ES, priloženi GATT 1994, se potrdi v imenu Skupnosti.

Besedilo Sporazuma je priloženo k temu sklepu.

Člen 2

Če je to treba za omogočanje popolne uporabe tega sporazuma od 1. januarja 2003 naprej, lahko Komisija odstopa od Uredbe (EGS) št. 1766/92, v skladu s postopkom iz člena 3(2) tega sklepa, dokler navedena uredba ni spremenjena, vendar najpozneje do 30. junija 2003.

Člen 3

1. Komisiji pomaga Upravljalni odbor za žita, ustanovljen s členom 23 Uredbe (EGS) št. 1766/92.

2. Kadar koli se navaja ta odstavek, se uporabljata člena 4 in 7 Sklepa 1999/468/ES.

Rok, določen v členu 4(3) Sklepa 1999/468/ES, je en mesec.

3. Odbor sprejme svoj poslovnik.

Člen 4

Predsednik Sveta je s tem sklepom pooblaščen, da imenuje pooblaščenca za podpis Sporazuma v obliki izmenjave pisem, ki zavezuje Skupnost.

V Bruslju, 19. decembra 2002

Za Svet

Predsednik

M. Fischer Boel

[1] UL L 181, 1.7.1992, str. 21. Uredba, kakor je bila nazadnje spremenjena z Uredbo (ES) št. 1666/2000 (UL L 193, 29.7.2000, str. 1).

[2] UL L 184, 17.7.1999, str. 23.

--------------------------------------------------
Odločba Komisije

z dne 24. januarja 2003

o spremembi Odločbe 95/340/ES glede vključitve obrata Nizozemskih Antilov v začasni seznam obratov tretjih držav, iz katerih države članice dovolijo uvoz mleka in proizvodov na osnovi mleka

(notificirano pod dokumentarno številko K(2003) 323)

(Besedilo velja za EGP)

(2003/58/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in proizvodov na osnovi mleka [1], kakor je nazadnje spremenjena z Direktivo 96/23/ES [2], in zlasti člena 23(3) Direktive,

ob upoštevanju naslednjega:

(1) V Odločbi Komisije 95/340/ES [3], kakor je nazadnje spremenjena z Odločbo 2001/743/ES [4], je naveden začasni seznam tretjih držav, iz katerih države članice dovolijo uvoz mleka in proizvodov na osnovi mleka.

(2) Nizozemski Antili so zahtevali dovoljenje za uvoz mleka in proizvodov na osnovi mleka v Skupnost.

(3) Dane informacije in jamstva so bila pozitivno ocenjena ob upoštevanju, da bodo vse surovo in toplotno obdelano mleko in proizvodi na osnovi mleka, ki jih uporabljajo obrati z dovoljenjem na Nizozemskih Antilih pri predelavi končnih mlečnih proizvodov, po poreklu le iz obratov v tretjih državah, odobrenih za uvoz mleka in proizvodov na osnovi mleka v Skupnost ali v države članice, in bodo opremljeni s spričevalom, kot predvideva Odločba Komisije 95/343/ES z dne 27. julija 1995 o obrazcih zdravstvenega spričevala za uvoz toplotno obdelanega mleka, proizvodov na osnovi mleka in surovega mleka za prehrano ljudi, namenjenih za sprejem v zbirni center, center za standardizacijo, obdelovalni in predelovalni obrat [5], kakor je nazadnje spremenjena z Odločbo 97/115/ES [6].

(4) Odločbo 95/340/ES bi bilo zato treba ustrezno spremeniti.

(5) Ukrepi, predvideni v tej odločbi, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga k Odločbi 95/340/ES se spremeni v skladu s Prilogo k tej odločbi.

Člen 2

Ta odločba se uporablja od 31. januarja 2003.

Člen 3

Ta odločba je naslovljena na države članice.

V Bruslju, 24. januarja 2003

Za Komisijo

David Byrne

Član Komisije

[1] UL L 268, 14.9.1992, str. 1.

[2] UL L 125, 23.5.1996, str. 10.

[3] UL L 200, 24.8.1995, str. 38.

[4] UL L 278, 23.10.2001, str. 32.

[5] UL L 200, 24.8.1995, str. 52.

[6] UL L 42, 13.2.1997, str. 16.

--------------------------------------------------

PRILOGA

Naslednje besedilo se vstavi v Prilogo po abecednem vrstnem redu oznak ISO:

"Oznaka ISO tretje države | Tretja država | Del A Člen 1: | Del B Člen 2: | Del C Člen 3: |

AN | Nizozemski Antili | 0 | 0 | +" |

--------------------------------------------------
Sklep Komisije

z dne 16. decembra 2002

o nadaljevanju primerjalnih poskusov in testiranj Skupnosti na razmnoževalnem in sadilnem materialu Prunus domestica na podlagi Direktive Sveta 92/34/EGS

(Besedilo velja za EGP)

(2002/983/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/34/EGS z dne 28. aprila 1992 o trženju razmnoževalnega materiala sadnih rastlin in sadnih rastlin, namenjenih za pridelavo sadja [1], kakor je bila nazadnje spremenjena z Odločbo Komisije 2002/112/ES [2],

ob upoštevanju Odločbe Komisije 2001/896/ES z dne 12. decembra 2001, ki določa ureditev primerjalnih poskusov in testiranj Skupnosti na razmnoževalnem in sadilnem materialu sadnih rastlin na podlagi Direktive Sveta 92/34/EGS [3], in zlasti člena 2 Odločbe,

ob upoštevanju naslednjega:

(1) Odločba 2001/896/ES določa ureditev primerjalnih poskusov in testiranj Skupnosti na razmnoževalnem in sadilnem materialu sadnih rastlin, ki se med letom 2002 in 2006 izvajajo na podlagi Direktive Sveta 92/34/EGS za Prunus domestica.

(2) Testiranja in poskusi, ki so se izvajali v letu 2002, bi se morali nadaljevati v letu 2003 –

SKLENILA:

Edini člen

V letu 2002 uvedeni poskusi in testiranja Skupnosti na razmnoževalnem in sadilnem materialu Prunus domestica se nadaljujejo v 2003 skladno z Odločbo 2001/896/ES.

V Bruslju, 16. decembra 2002

Za Komisijo

David Byrne

Član Komisije

[1] UL L 157, 10.6.1992, str. 10.

[2] UL L 41, 13.2.2002, str. 44.

[3] UL L 331, 15.12.2001, str. 95.

--------------------------------------------------
Odločba Komisije

z dne 23. oktobra 2002

o sprejetju seznama odobrenih objektov za obsevanje živil v tretjih državah

(notificirana pod dokumentarno številko K(2002) 3994)

(Besedilo velja za EGP)

(2002/840/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive 1999/2/ES Evropskega parlamenta in Sveta z dne 22. februarja 1999 o prilagajanju zakonodaj držav članic glede živil in živilskih sestavin, obdelanih z ionizirajočim sevanjem [1], in zlasti člena 9(2) Direktive,

ob upoštevanju naslednjega:

(1) V skladu z Direktivo 1999/2/ES se živila, obdelana z ionizirajočim sevanjem, ne smejo uvažati iz tretje države, razen če so bila obdelana v objektih za obsevanje, ki jih je odobrila Skupnost.

(2) Komisija je prejela vlogo za odobritev treh objektov za obsevanje v Južni Afriki in enega na Madžarskem od njihovih pristojnih organov. Strokovnjaki Komisije so pregledali objekte za obsevanje, da bi preverili, ali izpolnjujejo pogoje Direktive 1999/2/ES in zlasti, ali uradni nadzor zagotavlja, da izpolnjujejo pogoje člena 7 navedene direktive.

(3) Objekti v Južni Afriki in na Madžarskem so izpolnjevali večino pogojev Direktive 1999/2/ES. Pomanjkljivosti, ki jih je Komisija ugotovila, so južnoafriški in madžarski pristojni organi ustrezno odpravili. Seznam, ki se sprejme s to odločbo, naj se redno pregleduje.

(4) Ukrepi, predvideni s to odločbo, so v skladu z mnenjem Stalnega odbora za prehrambeno verigo in zdravje živali –

SPREJELA NASLEDNJO ODLOČBO:

Člen 1

Seznam odobrenih objektov za obsevanje v smislu člena 9(2) Direktive 1999/2/ES je naveden v Prilogi k tej odločbi.

Člen 2

Ta odločba je naslovljena na države članice.

V Bruslju, 23. oktobra 2002

Za Komisijo

David Byrne

Član Komisije

[1] UL L 66, 13.3.1999, str. 16.

--------------------------------------------------

PRILOGA

Seznam objektov za obsevanje v tretjih državah, ki jih je odobrila Skupnost

Referenčna številka: EU-AIF 01-2002

HEPRO Cape (Pty) Ltd

6 Ferrule Avenue

Montague Gardens

Milnerton

7441

Western Cape

Južnoafriška republika

Tel.: (27-21) 551 24 40

Faks: (27-21) 551 17 66

Referenčna številka: EU-AIF 02-2002

Gammaster South Africa (Pty) Ltd

PO Box 3219

5 Waterpas Street

Isando Extension 3

Kempton Park 1620

Johannesburg

Južnoafriška republika

Tel.: (27-11) 974 88 51

Faks: (27-11) 974 89 86

Referenčna številka: EU-AIF 03-2002

Gamwave (Pty) Ltd

PO Box 26406

Isipingo Beach

Durban

4115

Kwazulu-Natal

Južnoafriška republika

Tel.: (27-31) 902 88 90

Faks: (27-31) 912 17 04

Referenčna številka: EU-AIF 04-2002

Agroster Besugárzó Részvénytársaság

Budapest X

Jászberényi út 5

H-1106

Tel.: (36-1) 262 19 22

Faks: (36-1) 262 19 22

--------------------------------------------------
Sklep Komisije

z dne 14. decembra 2001

o priznavanju petih izraelskih preskusnih laboratorijev, ki na svojem strokovnem področju ustrezajo zahtevam dobre laboratorijske prakse (DLP)

(2002/228/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 1999/662/ES z dne 19. julija 1999 o sklenitvi Sporazuma o medsebojnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael [1] in zlasti člena 3(1) Sklepa,

po posvetovanju s Posebnim odborom, ki ga imenuje Svet,

ob upoštevanju naslednjega:

(1) Po inšpekcijskih pregledih, ki so jih med 28. marcem 1996 in 1. januarjem 2000 v skladu s členom 12 Sporazuma o vzajemnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael opravili pristojni inšpektorji ES, se je izkazalo, da pet izraelskih preskusnih laboratorijev na svojem strokovnem področju izpolnjuje zahteve DLP.

(2) Skupnost mora v skladu s členom 12 Sporazuma priznati navedenih pet preskusnih laboratorijev –

SKLENIL NASLEDNJE:

Edini člen

Skupnost priznava, da je pet izraelskih preskusnih laboratorijev, navedenih v Prilogi, na svojem strokovnem področju skladnih z DLP.

V Bruslju, 14. decembra 2001

Za Komisijo

Pascal Lamy

Član Komisije

[1] UL L 263, 9.10.1999, str. 6.

--------------------------------------------------

PRILOGA

Izraelski preskusni laboratoriji, ki so na svojem strokovnem področju skladni z DLP

Agan Chemical Manufacturers Ltd

Analytical Laboratory

77102 Ashdod,Izrael

Strokovno področje: Fizikalno-kemijska preskušanja

Aminolab Ltd

Analytical Laboratory Services

Weizmann Science Park

76326 Rehovot,Izrael

Strokovno področje: Analizna in klinična kemija

Analyst Research Laboratories

Hamanov Street 3

76111 Rehovot,Izrael

Strokovno področje: Fizikalno-kemijska preskušanja ter analizna in klinična kemija

Harlan Biotech Israel Ltd

Kiryat Weizmann,Building #13B

76326 Rehovot,Izrael

Strokovno področje: Toksikološke študije

Makteshim Chemical Works Ltd

Physicochemical Research

84100 Beer Sheva,Izrael

Strokovno področje: Fizikalno-kemijska

--------------------------------------------------
Odločba Komisije

z dne 20. junija 2002

o spremembi Odločbe 97/20/ES o seznamu tretjih držav, ki izpolnjujejo pogoje enakovrednosti za proizvodnjo in dajanje na trg školjk, iglokožcev, plaščarjev in morskih polžev, tako da zajema Japonsko

(notificirano pod dokumentarno številko K(2002) 2194)

(Besedilo velja za EGP)

(2002/469/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/492/EGS z dne 15. julija 1991 o zdravstvenih pogojih za proizvodnjo in dajanje na trg živih školjk [1], kakor je bila nazadnje spremenjena z Direktivo 97/79/ES [2], in zlasti člena 9 Direktive,

ob upoštevanju naslednjega:

(1) Odločba Komisije 97/20/ES [3], kakor je bila nazadnje spremenjena z Odločbo 2002/21/ES [4], določa seznam tretjih držav, iz katerih je dovoljen uvoz školjk, iglokožcev, plaščarjev in morskih polžev za prehrano ljudi v kateri koli obliki. Del I Priloge navaja seznam imen držav in ozemelj, ki jih zajema posebna odločba na podlagi Direktive 91/492/EGS, del II pa navaja imena držav in ozemelj, ki izpolnjujejo pogoje v skladu s členom 2(2) Odločbe Sveta 95/408/ES [5], kakor je bila nazadnje spremenjena z Odločbo 2001/4/ES [6].

(2) Odločba Komisije 2002/470/ES z dne 20. junija 2002 določa posebne pogoje za uvoz školjk, iglokožcev, plaščarjev in morskih polžev, s poreklom iz Japonske [7], zato naj se Odločba 97/20/ES spremeni tako, da bo ta država vključena v del I seznama.

(3) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali -

SPREJELA NASLEDNJO ODLOČBO:

Člen 1

Priloga k Odločbi 97/20/ES se nadomesti s prilogo k tej odločbi.

Člen 2

Ta odločba se uporablja od 24. junija 2002.

Člen 3

Ta odločba je naslovljena na države članice.

V Bruslju, 20. junija 2002

Za Komisijo

David Byrne

Član Komisije

PRILOGA

Seznam tretjih držav, iz katerih je dovoljen uvoz školjk, iglokožcev, plaščarjev in morskih polžev za prehrano ljudi, v kateri koli obliki

I. Tretje države, ki so predmet posebne odločbe v skladu z Direktivo 91/492/EGS.

AU AVSTRALIJA

CL ČILE

JM JAMAJKA (samo za morske polže)

JP JAPONSKA

KR JUŽNA KOREJA

MA MAROKO

PR PERU

TH TAJSKA

TN TUNIZIJA

TR TURČIJA

UY URUGVAJ

VN SOCIALISTIČNA REPUBLIKA VIETNAM

II. Tretje države, ki so lahko predmet začasne odločbe na podlagi Odločbe 95/408/ES.

CA KANADA

GL GRENLANDIJA

NZ NOVA ZELANDIJA

US ZDRUŽENE DRŽAVE AMERIKE

[1] UL L 268, 24.9.1991, str. 1.

[2] UL L 24, 30.1.1998, str. 31.

[3] UL L 6, 10.1.1997, str. 46.

[4] UL L 10, 12.1.2002, str. 79.

[5] UL L 243, 11.10.1995, st--r. 17.

[6] UL L 2, 5.1.2001, str. 21.

[7] Glej UL L 163, 21.6.2002, str. 19.
Sklep Sveta

z dne 10. decembra 2002

o spremembi Sklepa 2001/368/ES, Euratom o prilagoditvi dnevnic, ki se izplačujejo članom Ekonomsko-socialnega odbora in njihovim namestnikom

(2002/985/ES, Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti četrtega odstavka člena 258 Pogodbe,

ob upoštevanju Pogodbe o ustanovitvi Evropske skupnosti za jedrsko energijo in zlasti četrtega odstavka člena 166 Pogodbe,

ob upoštevanju prošnje Evropskega ekonomsko-socialnega odbora z dne 8. julija 2002,

ob upoštevanju naslednjega:

(1) 8. julija 2002 je Evropski ekonomsko-socialni odbor predložil memorandum o uporabi Sklepa Sveta 2001/368/ES, Euratom, z dne 7. maja 2001 o prilagoditvi dnevnic, ki se izplačujejo članom Ekonomsko-socialnega odbora in njihovim namestnikom [1], v katerem poziva k ohranitvi sedanjega sistema.

(2) Svet je sicer mnenja, da bi lahko nadomestilo v obliki dnevnic temeljilo na dejanskih stroških in ne na pavšalni ureditvi, vendar iz praktičnih razlogov priporoča ohranitev sedanjega sistema –

SKLENIL:

Člen 1

Črta se drugi odstavek člena 3 Sklepa 2001/368/ES, Euratom.

Člen 2

Sklep začne učinkovati 1. januarja 2003.

V Bruslju, 10. decembra 2002

Za Svet

Predsednik

P. S. Møller

[1] UL L 130, 12.5.2001, str. 39.

--------------------------------------------------
Sklep Komisije

z dne 23. julija 1999

o sklenitvi dveh sporazumov o sodelovanju med Evropsko skupnostjo za atomsko energijo in Ministrskim kabinetom Ukrajine na področju jedrske varnosti in nadzorovane jedrske fuzije

(notificirano pod dokumentarno številko K(1999) 2405)

(2002/924/Euratom)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 Pogodbe,

ob upoštevanju soglasja Sveta,

ker je potrebno skleniti sporazuma o sodelovanju med Evropsko skupnostjo za atomsko energijo in Ministrskim kabinetom Ukrajine na področju jedrske varnosti in nadzorovane jedrske fuzije –

SKLENILA:

Edini člen

S tem se skleneta v imenu Evropske skupnosti za atomsko energijo sporazuma o sodelovanju med Evropsko skupnostjo za atomsko energijo in Ministrskim kabinetom Ukrajine na področju jedrske varnosti in nadzorovane jedrske fuzije.

Besedili sporazumov sta priloženi temu sklepu.

V Bruslju, 23. julija 1999

Za Komisijo

Hans Van Den Broek

Član Komisije

--------------------------------------------------
Sklep Sveta

z dne 30. septembra 2002

o sklenitvi Sporazuma med Evropsko unijo in Bosno in Hercegovino (BiH) o dejavnostih Policijske misije Evropske unije (EUPM) v BiH

(2002/845/SZVP)

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 24 te Pogodbe,

ob upoštevanju priporočila predsedstva,

ob upoštevanju naslednjega:

(1) 11. marca 2002 je Svet sprejel Skupni ukrep 2002/210/SZVP o Policijski misiji Evropske unije [1].

(2) Člen 11 tega skupnega ukrepa določa, da se status osebja EUPM v BiH, vključno s primernimi privilegiji, imunitetami in drugimi jamstvi, potrebnimi za izvrševanje in tekoče delovanje EUPM, dogovori v skladu s postopkom, predpisanim v členu 24 Pogodbe o Evropski uniji.

(3) Po sprejetju Sklepa Sveta z dne 12. julija 2002, ki predsedstvo pooblašča za začetek pogajanj, je predsedstvo z BiH doseglo sporazum o dejavnostih EUPM.

(4) Ta sporazum se odobri –

SKLENIL:

Člen 1

Sporazum med Evropsko unijo in Bosno in Hercegovino (BiH) o dejavnostih Policijske misije Evropske unije (EUPM) v BiH se odobri v imenu Evropske unije.

Besedilo sporazuma se priloži temu sklepu.

Člen 2

Predsednika Sveta se pooblasti za imenovanje oseb(e), pooblaščen(e)ih za podpis sporazuma z učinkom, ki obvezuje Evropsko unijo.

Člen 3

Ta sklep se objavi v Uradnem listu.

Člen 4

Ta sklep začne veljati z dnem objave.

V Bruslju, 30. septembra 2002

Za Svet

Predsednik

P. S. Møller

[1] UL L 70, 13.3.2002, str. 1.

--------------------------------------------------
Sklep Sveta

z dne 8. oktobra 2002

o spremembi Sklepa 1999/78/ES o sklenitvi Sporazuma o vzajemnem priznavanju med Evropsko skupnostjo in Združenimi državami Amerike

(2002/803/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 133 v zvezi s členom 300(2), prvi pododstavek, prvi stavek in člena 300(3), prvi pododstavek, prvi stavek in (4) Pogodbe,

ob upoštevanju predloga Komisije,

ob upoštevanju naslednjega:

(1) Da se zagotovi učinkovito uresničevanje Sporazuma o vzajemnem priznavanju med Evropsko skupnostjo in Združenimi državami Amerike [1] (v nadaljnjem besedilu "Sporazum") je treba spremeniti Sklep 1999/78/ES [2], tako da se Komisijo pooblasti za sprejemanje vseh ukrepov, ki so potrebni za uresničevanje Sporazuma.

(2) Svet bi moral ohraniti pristojnost za sprejemanje sprememb glavnega dela Sporazuma –

SKLENIL:

Edini člen

Člen 3 Sklepa 1999/78/ES se nadomesti z:

"Člen 3

1. Komisija zastopa Skupnost v Skupnem odboru, predvidenem v členu 14 Sporazuma, in v skupnih sektorskih odborih, ustanovljenih s sektorskimi prilogami, pomaga pa ji posebni odbor, ki ga imenuje Svet. Komisija po posvetovanju s tem posebnim odborom obravnava imenovanja, uradna obvestila, izmenjave informacij in zaprosila za informacije, ki so določeni v Sporazumu.

2. Stališče Skupnosti v zvezi s sklepi, ki jih sprejme Skupni odbor, določi Svet s kvalificirano večino na predlog Komisije, ob upoštevanju sprememb besedila Sporazuma v skladu s členom 14(4)(g) in členom 21(2) Sporazuma.

3. Stališče Skupnosti v Skupnem odboru ali skupnih sektorskih odborih v vseh drugih primerih določi Komisija po posvetovanju s posebnim odborom iz odstavka 1."

V Luxembourgu, 8. oktobra 2002

Za Svet

Predsednik

T. Pedersen

[1] UL L 31, 4.2.1999, str. 3.

[2] UL L 31, 4.2.1999, str. 1.

--------------------------------------------------
Official Journal L 070 , 13/03/2002 P. 0008 - 0008



Sklep Sveta z dne 11. marca 2002 o imenovanju vodje misije/policijskega komisarja Policijske misije Evropske unije (EUPM) (2002/212/SZVP) SVET EVROPSKE UNIJE JE - ob upoštevanju Pogodbe o Evropski uniji in zlasti člena 23(2) Pogodbe, ob upoštevanju Skupnega ukrepa 2002/210/SZVP z 11. marca 2002 o Policijski misiji Evropske unije [1] in zlasti člena 4 tega Skupnega ukrepa, ob upoštevanju naslednjega: (1) Člen 4 Skupnega ukrepa 2002/210/SZVP določa, da Svet na predlog generalnega sekretarja/visokega predstavnika imenuje vodjo misije/policijskega komisarja. (2) Generalni sekretar/visoki predstavnik je predlagal, da se imenuje policijski komandir Sven Christian FREDERIKSEN - SKLENIL: Člen 1 Gospod Sven Christian FREDERIKSEN se imenuje za vodjo misije/policijskega komisarja EUPM od 1. januarja 2003. Do tega datuma deluje kot policijski vodja misije/vodja skupine za načrtovanje. Člen 2 Ta sklep začne veljati z dnem sprejetja. Velja do 31. decembra 2005. Člen 3 Ta sklep se objavi v Uradnem listu. V Bruslju, 11. marca 2002 Za Svet Predsednik J. Piqué I Camps [1] Glej UL L 70, 13.3.2002, str. 1.